มันนี่ทูเดย์
เลิกคว่ำบาตรไลบีเรีย
8 ก.พ. 2560

เลิกคว่ำบาตรไลบีเรีย
น.ส.เมทินี ศุภสวัสดิ์กุล ผู้อำนวยการอาวุโส ฝ่ายนโยบายการกำกับสถาบันการเงิน ธนาคารแห่งประเทศไทย (ธปท.) ออกหนังสือแจ้งสมาคมธนาคารไทย และสมาคมธนาคารนานาชาติ เกี่ยวกับการยกเลิกมาตรการคว่ำบาตรต่อสาธารณรัฐไลบีเรีย ตามมติคณะรัฐมนตรี เมื่อวันที่ 24 ม.ค. 2560 โดยก่อนหน้านี้ เมื่อ 25 พ.ค. 2559 คณะรัฐมนตรีความมั่นคงแห่งสหประชาชาติ ขอความร่วมมือให้ไทยและส่วนงานที่เกี่ยวข้องดำเนินการค่ำบาตร ด้วยมาตรการการห้ามเดินทางและการอายัดทรัพย์สิน
เฟซบุ๊ก ธพว.ยอดไลค์พุ่ง
นายมงคล ลีลาธรรม กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) เปิดเผยว่า ธนาคารได้เพิ่มช่องทางการเข้าถึงผู้ประกอบการเอสเอ็มอีและประชาชนทั่วไป ผ่านโซเชียลมีเดีย โดยเฉพาะ www.facebook.com/SMEDevelopmentbank มีเอสเอ็มอีสนใจ กดไลค์เพจทะลุกว่า 1 แสนไลค์ หลังเปิดได้ไม่ถึง 1 ปี โดยจะเพิ่มยอดไลค์ให้ได้ 1 ล้านไลค์ในสิ้นปีนี้